এদিকে বাজারে ডলারের সরবরাহ বাড়ায় গত কয়েক মাস ধরে ডলারের দর স্থিতিশীল রয়েছে। বাজারে ডলারের চাহিদা কমে আসায় বাংলাদেশ ব্যাংক ব্যাংকগুলোর কাছে কোন ডলার বিক্রি করেনি। চাহিদা বাড়ায় ২০১৭-১৮ অর্থবছরে ২৩০ কোটি ডলার বিক্রি করেছিল কেন্দ্রীয় ব্যাংক। চলতি অর্থবছরের প্রথম মাসে (জুলাই) বিক্রি করে ১১ কোটি ডলার। আন্তঃব্যাংক মুদ্রা বাজারে প্রতি ডলার ৮৩ টাকা ৭৫ পয়সায় বিক্রি হচ্ছে। তিন মাস আগেও ডলারের দর একই ছিল। অথচ এক বছর আগে এই দর ছিল ৮০ টাকা ৫৯ পয়সা। এ হিসেবে এক বছরে ডলারের দাম বেড়েছে প্রায় ৪ শতাংশ।